# Euroopa Liidu C 145I/2022

| | ISSN 1977-0898 |
| --- | --- |
| Euroopa Liidu
  Teataja | C 145I |
| | |
| Eestikeelne väljaanne | Teave ja teatised | 65. aastakäik1. aprill 2022 |

ISSN 1977-0898

Euroopa Liidu

Teataja

C 145I

Eestikeelne väljaanne

Teave ja teatised

65. aastakäik1. aprill 2022

---

| Sisukord | Lehekülg |
| --- | --- |
| | V   Teated |
| | KONKURENTSIPOLIITIKA RAKENDAMISEGA SEOTUD MENETLUSED |
| | Euroopa Komisjon |
| 2022/C 145 I/01 | Teatis ettevõtjatele, importijatele ja eksportijatele | 1 |

Sisukord

Lehekülg

V   Teated

KONKURENTSIPOLIITIKA RAKENDAMISEGA SEOTUD MENETLUSED

Euroopa Komisjon

2022/C 145 I/01

Teatis ettevõtjatele, importijatele ja eksportijatele

1

---

| ET | |
| --- | --- |

ET

---

V Teated

KONKURENTSIPOLIITIKA RAKENDAMISEGA SEOTUD MENETLUSED

Euroopa Komisjon

| 1.4.2022 | ET | Euroopa Liidu Teataja | CI 145/1 |
| --- | --- | --- | --- |

1.4.2022

ET

Euroopa Liidu Teataja

CI 145/1

---

Teatis ettevõtjatele, importijatele ja eksportijatele

(2022/C 145 I/01)

Euroopa Liit on vastu võtnud mitu paketti, (1) mis on suunatud Venemaa Föderatsiooni vastu ja käsitlevad piiravaid meetmeid seoses Venemaa Ukraina-vastase agressioonisõjaga, ning mis on suunatud Valgevene Vabariigi vastu ja käsitlevad piiravaid meetmeid seoses olukorraga Valgevenes. Kõiki neid meetmeid peavad tõhusalt rakendama nii pädevad asutused kui ka ELi ettevõtjad.

Kõnealuste meetmetega keelatakse asjaomaste kaupade otsene või kaudne import või eksport ning teadlik ja tahtlik osalemine tegevuses, mille eesmärk on nendest keeldudest kõrvale hoida. Samuti nähakse nendega ette, et liikmesriigid kohaldavad kõnealuste reeglite rikkumise korral karistusi.

Kõrvalehoidmise ohu tõttu soovitatakse ELi ettevõtjatel tegutseda piisava hoolsusega, et vältida asjaomastest meetmetest kõrvalehoidmist, mis võib toimuda

| — | ekspordi abil kolmandatesse riikidesse, kust neid kaupu saab kergesti Venemaale ja Valgevenesse suunata; erilist tähelepanu tuleb pöörata selliste kaupade ekspordile Euraasia Majandusliitu (kuhu kuuluvad lisaks Venemaa Föderatsioonile ja Valgevene Vabariigile ka Armeenia Vabariik, Kasahstani Vabariik ja Kirgiisi Vabariik), kuna Euraasia Majandusliidu liikmete kaubad on vabas ringluses kogu Euraasia Majandusliidus; |
| --- | --- |

—

ekspordi abil kolmandatesse riikidesse, kust neid kaupu saab kergesti Venemaale ja Valgevenesse suunata; erilist tähelepanu tuleb pöörata selliste kaupade ekspordile Euraasia Majandusliitu (kuhu kuuluvad lisaks Venemaa Föderatsioonile ja Valgevene Vabariigile ka Armeenia Vabariik, Kasahstani Vabariik ja Kirgiisi Vabariik), kuna Euraasia Majandusliidu liikmete kaubad on vabas ringluses kogu Euraasia Majandusliidus;

| — | impordi abil kolmandatest riikidest, kust asjaomaseid kaupu on võimalik kergesti ELi suunata, eelkõige juhul, kui need riigid ei kohalda Venemaalt ja Valgevenest pärit impordi suhtes piiranguid; see kehtib eelkõige teistest Euraasia Majandusliidu riikidest imporditud kaupade kohta. |
| --- | --- |

—

impordi abil kolmandatest riikidest, kust asjaomaseid kaupu on võimalik kergesti ELi suunata, eelkõige juhul, kui need riigid ei kohalda Venemaalt ja Valgevenest pärit impordi suhtes piiranguid; see kehtib eelkõige teistest Euraasia Majandusliidu riikidest imporditud kaupade kohta.

Hoolsuskohustuse meetmed, mida eksportijatel ja importijatel soovitatakse võtta, on näiteks impordi- ja ekspordilepingutesse selliste sätete lisamine, mille eesmärk on tagada, et imporditud või eksporditud kaubad ei kuulu piirangute alla. Selleks võivad olla näiteks avaldus selle kohta, et sellise sätte järgimine on lepingu oluline osa, või lepingutingimused, mis kohustavad kolmandate riikide importijat mitte eksportima asjaomaseid kaupu Venemaale või Valgevenesse ning mitte müüma asjaomaseid kaupu edasi ühelegi kolmandast isikust äripartnerile, kes ei võta kohustust asjaomaseid kaupu Venemaale või Valgevenesse mitte eksportida, mis toob kaasa vastutuse juhul, kui viimane reekspordib kõnealused kaubad nimetatud riikidesse.

Ettevõtjad peaksid võtma arvesse, et kõnealustest reeglitest kõrvalehoidmise vältimiseks võivad ELi tolliasutused teha rangemat kontrolli ja nõuda ka veenvaid tõendeid selle kohta, et asjaomaseid kaupu ei impordita Venemaalt ja Valgevenest ega ekspordita Venemaale ja Valgevenesse kolmandate riikide kaudu.

---

(1)  https://www.sanctionsmap.eu/#/main

---